Croatian doctor claims that coronavirus was created by 5G network with the goal to force obligatory vaccination.
Umirovljena pedijatrica i rado viđena gošća na stranici protivnika cijepljenja Cijepljenje.info 1, 2, Nada Jurinčić, napisala je komentar o novom koronavirusu, koji su prenijeli pojedini rubni portali 3, 4. Privukao je značajnu publiku premda sadrži niz netočnosti, nejasnoća ili nepreciznosti i teorija zavjere. Pozabavit ćemo njenim glavnim tvrdnjama, koje ovdje citiramo bez pravopisnih i gramatičkih intervencija., “Milanović nije izabran od hrvatskog naroda-to sam sigurna niti je Plenković izabran u HDZ-u. ONI su na sve spremni, a MI NISMO. Mi smo ZDS tako da nas utjeraju u naš dom i da se valjaju od sotonskog smijeha kako su nam uvalili da budemo ZDS. Narode hrvatski,nisam ja jedina liječnica koja DIŽE GLAS PROTIV OVE KRVAVE PRIJEVARE ,tu je Sladoljev, tu su američki i njemački virusolozi,puno je tu liječnika koji šute radi egzistencije.”, Srećko Sladoljev, zviždač iz Imunološkog zavoda i prominentni protivnik cijepljenja te zagovornik teze da je novi koronavirus neopasan, jeste doktor, ali nije liječnik. On je biolog i imunolog., Nadalje, ona tvrdi:, “Virus Corone je jedan od mnogobrojnih virusa iz grupe Influenca virusa čija je osobina spontana mutacija i dolazak u zimskim mjesecima.”, Budući da spominje i sindrom influenze, može se zaključiti da se u ovome dijelu radi o nepreciznosti. Influenza i koronavirus(i) uzročnici su “bolesti nalik influenzi” (eng. Influenza-like illness, ILI), odnosno spadaju u viruse koji izazivaju sindrom bolesti nalik gripi. Simptomatski su slični, slično se prenose, infekcija može rezultirati i blagim i smrtnim ishodima. No nisu virusi iste skupine., U odnosu na viruse gripe, međunarodne zdravstvene institucije koronaviruse grupiraju zasebno. Osim SARS-a i MERS-a, koji imaju visoku smrtnost, ljude su do pojave uzročnika Covida-19 mogla zaraziti još četiri blaga humana koronavirusa (HCoV): HCoV-229E, -OC43, -NL63 i -HKU1., Točno je da virus gripe mutira. Zato se iz godine u godinu najnovijoj mutaciji prilagođeno cjepivo šalje na suprotnu polutku svijeta, sukladno “selidbi” godišnjih doba i sezone gripe. No, cjepivo protiv svih tipova gripe koji napadaju ljude ne prevenira zarazu (novim) koronavirusom., , Tvrdnji da će Covid-19 pouzdano otići dolaskom toplijeg vremena na ruku ne ide prognoza za 15. travnja za najveći grad američke savezne države Kalifornije. Kada se pogleda broj zaraženih i mrtvih u svim saveznim državama per capita, Kalifornija je negdje u sredini, no zabrinutost ne jenjava. Ondje je prvi slučaj zabilježen još krajem siječnja, a L.A. Times na današnji dan navodi kako se i dalje bilježi rast broja slučajeva u većini područja., “Liječnici koji imaju na uvid EPIDEMIOLOŠKU STATISTIKU mogu na dlanu vidjeti da je oboljevanje od syndroma gripe kao i smrtnost koja se vezuju uz nju-ISTA KAO 2019., 2018., 2017., 2016., 2015.”, Sezona gripe zna značajno odstupati od godine do godine, to potvrđuju javnozdravstvene institucije u cijelome svijetu. Primjerice, u Njemačkoj zna u jednoj sezoni biti odgovorna za par stotina do čak 25 tisuća smrti, prema procjenama Robert Koch instituta., U SAD\xa0broj mrtvih od bolesti nalik gripi varira između 12 i 61 tisuće., Vidljiva su i značajna odstupanja u broju posjeta liječnicima zbog ILI. Centar za kontrolu bolesti ovogodišnju je sezonu označio crvenom linijom., , , U SAD-u trenutno bilježe skoro 26 tisuća mrtvih od Covida-19 i time su premašili procijenjenih 24.000 mrtvih u sezoni gripe., Hrvatski zavod za javno zdravstvo također bilježi značajne razlike među sezonama gripe. Prošle je godine, primjerice, na vrhuncu gripe, kada je registrirano 40 tisuća oboljelih, dojavljeno dvostruko više smrti (60) nego u čitavoj prethodnoj sezoni (29)., Ove je godine, pak, do 4. travnja prijavljeno nešto manje od 60 tisuća oboljelih, a u HZJZ-u nam kažu da je do sredine travnja prijavljeno 16 smrtnih slučajeva., Smrtnost od sindroma gripe se ne mijenja, tvrdi dr. Jurinčić također., “I ove godine će smrtnost biti 1 promil.”, Ovo nije točno za gripu, a pogotovo ne za COVID-19. Iz ranije spomenutog izvještaja HZJZ-a, jasno je da je od gripe preminulo puno manje od jednog promila. Zaraženo je, naime, blizu 60 tisuća ljudi, a registrirano je 16-ero mrtvih. Dakle, radi se o nešto manje od 0,27 promila., S druge strane, koronavirus ima drugačiji omjer: na ukupno 1.704 zaraženih preminula je 31 osoba iliti nešto više od 18 promila. Voditeljicu privatne ordinacije obiteljske medicine, doktoricu Anu Knap Vojković, upitali smo kako se u praksi stvara statistika vezana za gripu., "“HZJZ evidentira ono što mi prijavljujemo kao sindrom gripe, što prijavljuju bolnice, domovi zdravlja i tako dalje. Ja prijavljujem osobu koja ima respiratornu infekciju, dakle, bolesti nalik gripi. I to radim u prvom redu temeljem kliničke slike, po svojoj procjeni, eventualno ide dodatna laboratorijska obrada za slučajeve koji su ‘između”, kaže nam Knap Vojković. Budući da se gripa dokazuje brisevima, ali su testiranja rijetka, po njoj je velika enigma koliko se slučajeva gripe doista događa svake sezone. No podaci HZJZ-a o gripi su službeni podaci i teško je pronaći relevantnije.", S druge strane, HZJZ u slučaju novog koronavirusa bilježi isključivo osobe kojima je test na SARS-CoV-2 pozitivan., “PCR testovi su apsolutno pouzdani”, podcrtava naša sugovornica., Dakle, kada bismo zbrojili umrle od Covida-19 i gripe i podijelili ih sa zbrojem zaraženih, dobili bismo manje od jednoga promila – oko 0,77. No takvom statističkom operacijom itekako bismo podcijenili udio samo jednog virusa u šarolikoj i brojnoj skupini koja izaziva sindrom gripe., Za doktoricu Knap Vojković nema sumnje da Covid-19 ima puno težu kliničku sliku od drugih gripi nalik bolesti, a posebno je zabrinjava što se pojavljuje i u krajevima svijeta gdje je trenutno vrlo toplo. Osim toga, dodaje, niska smrtnost od gripe se uvelike može zahvaliti cjepivima., Svjetska zdravstvena organizacija, podsjetimo, upozorava da novi koronavirus u odnosu na gripu ipak uzrokuje teže oboljenje, da ne postoji imunitet u društvima, kao ni cjepivo. Tek treba utvrditi ostavlja li Covid-19\xa0 trajne posljedice na bolesnike. Iako definitivne brojke, kao i zaključke treba pričekati, do sada se procjenjuje da hospitalizacije zbog Covid-19 traju dva puta dulje (11 dana), nego kod gripe (5 do 6 dana). Neki liječnici procjenjuju da Covid-19 ubija deset puta više zaraženih nego gripa – jedan posto naspram jednog promila., Europski monitoring viška smrtnosti (EuroMOMO), sukladno tome, bilježi vrlo visoku povećanu smrtnost u zemljama teško pogođenim tom bolešću. Najprije je viđena u Italiji, a zatim se proširila Europom., , , “Oni su Coronu preimenovali u SARS-Covid-19 ZATO DA OD POZNATOG NAPRAVE NEPOZNATO, JER SE LJUDI BOJE NEPOZNATOG.”, Novi koronavirus ili “Corona”, kako ga možda i karikirano titulira dr. Jurinčić, nije “preimenovan u SARS-Covid-19”, već je imenovan kao SARS-CoV-2, dok je bolest izazvana tim virusom nazvana Covid-19. Nije to napravljeno da se od poznatog napravi nepoznato, već se u svijetu virusa koji utječu na ljudsko zdravlje pojavio novi virus. Po svemu sudeći, prirodnom mutacijom respiratornog virusa od kojega su obolijevali šišmiši., U imenovanju virusa gripe postoji uigran sistem još od sedamdesetih. Što se tiče novog koronavirusa, praćen je uobičajeni protokol – imenovao ga je Međunarodni odbor za taksonomiju virusa (ICTV), s obzirom na genetsku strukturu virusa. Ovako je to objasnila SZO:, “Virusima se imena dodjeljuju temeljem njihove genetske strukture kako bi se olakšao razvoj dijagnostičkih testova, cjepiva i lijekova… Bolesti su imenovane tako da omoguće raspravu o prevenciji, širenju, prenosivosti, ozbiljnosti i liječenju bolesti. Spremnost i reakcija na ljudske bolesti uloga je SZO-a, pa ih SZO i službeno imenuje u Međunarodnoj klasifikaciji bolesti (ICD). ICTV je 11. veljače 2020. objavio ‘teški akutni respiratorni sindrom koronavirus 2 (SARS-CoV-2)’ kao naziv novog virusa. To je ime odabrano jer je virus genetski povezan s koronavirusom odgovornim za epidemiju SARS-a 2003. godine. Iako su povezani, dva virusa su različita”, navode na svojim stranicama., I da, svjesni su bili da SARS-CoV-2 zvuči zastrašujuće, pogotovo u Aziji, jer podsjeća na SARS s početka milenija. To je glavni razlog zašto SZO umjesto službenog naziva novog virusa koristi sintagmu “uzročnik bolesti Covid-19”. No to ne utječe na njegovo službeno ime, dodaje SZO., “ZLO NA VLASTI U CIJELOM SVIJETU JE IZVUKLO CORONU IZ TE GRUPE VIRUSA,PROMIJENILO JOJ IME, NAPRAVILO NEPOUZDANI TEST I POČELI TESTIRATI I PROIZVODITI HORROR EPIDEMIJU I PANDEMIJU.”, Kao što smo već naveli, PCR test kakav se trenutno primjenjuje diljem svijeta u utvrđivanju zaraze novim koronavirusom, nije nepouzdan. Štoviše, vjerojatnije je da će dati lažne negativne rezultate, nego lažno pozitivne, kao što netočno tvrde pojedini protivnici cijepljenja. O tome pročitajte više OVDJE., Kad je riječ o zaključku vezanom za svrhu proglašavanja pandemije i suzbijanja iste, umirovljena pedijatrica je ponudila teoriju o namjernom slomu gospodarstva i nacionalnih država, ali i diverziji za instaliranje 5G mreže. Iznijela je teoriju da su idući koraci prisilno cijepljenje i instalacija 5G mreže., “Sljedeća DVA koraka AGENDE su: prisilna vakcinacija i instaliranje G5 i G6 stanica oko gradova i po objektima…”, Nejasno je zbog čega bi se ljudi trebali prisilno cijepiti protiv koronavirusa, pogotovo ako se epidemiološkim podacima potvrdi da se radi o virusu sličnom virusima influenze. Ni cijepljenje protiv gripe trenutno nije prisilno. Točno se zna kome se preporučuje cjepivo protiv gripe, a tko se ne smije cijepiti. Radi se o dobrovoljnom činu, usmjerenom zaštiti medicinskog osoblja, djece, ljudi s narušenim zdravljem i drugih rizičnih skupina. Naravno, još uvijek je nepoznato kada će cjepivo biti razvijeno, ali i kako će se novo cjepivo protiv SARS-CoV-2 uopće dopremiti onima koji ga najviše trebaju., Dr. Jurinčić, međutim, tvrdi da je prisilno cijepljenje potrebno jer će se na taj način ljudima ubrizgati aluminij “koji je stanični prijemnik i pojačivač visokofrekventnih elektromagnetnih valova” sic. Aluminij je doista čest sastojak nekih cjepiva, ali ne koristi se u anti-virusnim cjepivima. I tako dolazimo do teze da je pandemija koronavirusa samo prevara sa svrhom postavljanja 5G mreže., “Postrojenja G5 su povelika oko gradova i to će instalirat po mojoj procjeni VOJSKA i to ne “domaća” nego će biti neke vojne vježbe tipa branimo Europu, pa će u tim vježbama opkoliti gradove s G5 i G6 EM poljem. U školama!! i objektima će to uraditi pod izlikom da čiste škole ili nekim drugim razlogom. ZATO SU DJECA I NASTAVNICI UKLONJENA IZ ŠKOLE. To su VEĆ POČELI u USA I IRSKOJ, dolaze kao policajci u civilu, ili kao meštri u policijskom vozilu, ne znam koja je varijanta, nije bitno. Ljudi ih snimaju jer su Duhom Svetim progeldali i shvaćaju što rade ZLOČINCI.”, Što se tiče G5 i G6, pretpostavljamo da misli na 5G tehnologiju te neku buduću, zasad još nepostojeću 6G mrežu. Dr. Jurinčić pritom kao primjere spominje Irsku i SAD., I Irska se bori s teorijama urote vezanim za 5G mrežu i novi koronavirus. I ondje je, kao i u Americi prilično rasprostranjena teorija o korištenju Covida-19 kao dimne zavjese za postavljanje 5G antena. Budući da se takve dezinformacije šire (i) preko stranica na društvenim mrežama iza kojih stoje protivnici cijepljenja, došle su očigledno i do umirovljene doktorice., Primjer je izlaganje objavljeno na stranici dr. Darrella Wolfea, koji se bavi detoksikacijom i sumnjivim lijekovima za rak. On je objavio niz anonimnih poruka koje govore o postavljanju komunikacijske infrastrukture pod krinkom karantene, pa čak i pod krinkom dezinfekcije škola. Međutim, ne nudi nikakve dokaze osim razmjene anonimnih porukâ., Štoviše, nigdje nije potvrđeno da je karantena iskorištena da bi se u škole tajno postavile 5G antene. Zabilježeni su protesti zbog postavljanja antene nasuprot jedne škole u Lakesideu u Kaliforniji još u veljači, ali unutar škola zasad to nije bio slučaj., Među zaslužnima za širenje ove teorije zavjere je internetska stranica neprofitne organizacije kojom upravlja Robert F. Kennedy Jr., financijer širenja lažnih i pogrešnih podataka o zdravlju i cjepivima. Organizirali su peticiju i pozivajući se na najavu guvernera Kalifornije, koji je, među ostalim, zbog online nastave obećao “nadogradnju širokopojasnog interneta”. Organizatori peticije su zaključili kako to znači da se u škole uvodi 5G mreža., U samom tekstu peticije iznose laž da je dano posebno izuzeće za postavljanje telekomunikacijskih objekata na zgradama vatrogasne službe “iz zabrinutosti zbog izloženosti vatrogasaca štetnom zračenju”., “Zašto štitimo vatrogasce, a štetimo svojoj djeci?”, pitaju guvernera u svojoj peticiji. Uvidom u odluku na koju se pozivaju ustanovili smo da je u njoj doista predviđeno izuzeće za vatrogasce, ali ne zbog štetnog zračenja. Vatrogasne se postaje neće koristiti za postavljanje odašiljača “zbog njihovih posebnih infrastrukturnih zahtjeva”., Spomenuta peticija, poput doktorice Nade Jurinčić, upozorava na štetna zračenja 5G mreže. Međutim, kako smo već pisali 5,\xa06, ne postoje ikakvi relevantni dokazi temeljem kojih bi se moglo sumnjati da su 5G mreža i koronavirus međusobno povezani, a nema ni znanstvenih dokaza da 5G tehnologija negativno utječe na ljudsko zdravlje. U tijeku su i dodatna istraživanja potencijalnih utjecaja 5G tehnologije na ljudski organizam, ali dosadašnje znanstvene spoznaje ukazuju kako ne bi trebalo biti štetnih posljedica., Frekvencija koju koristi 5G mreža ne spada u spektar elektromagnetskog zračenja sposobnog za probijanje staničnih membrana, izmjenu DNK i slično. Znanost itekako razlikuje neionizirajuće zračenje od ionizirajućeg. Ovo drugo, za razliku od prvoga, je u stanju odstraniti elektrone iz atoma i molekula te svojim nevidljivim prolaskom može utjecati na zrak, vodu i tkivo., , , Fizičar Saša Ceci na sljedeći je način odgovorio zabrinutima zbog povećanja frekvencije i energije, odnosno logike da je 5G opasniji od 4G zato što je rendgensko zračenje opasnije od radiovalova:, “Kako frekvencija raste od mikrovalova dalje, prvo dođemo do toplinskih valova iz naših radijatora, a onda do svjetlosti iz naših žarulja. Nismo još došli ni do UV zraka, a gdje su tek ove za slikanje zuba. I pluća. Ta logika da je veća frekvencija automatski opasnija jednostavno ne stoji.”, Za kraj recimo i da je Međunarodna komisija za zaštitu od ionizirajućeg zračenja (ICNIRP), njemačko znanstveno tijelo koje procjenjuje zdravstvene rizike radijskim emisijama, pozvalo na nove smjernice za milimetarski 5G, telekomunikacijskog standarda s najvišom frekvencijom do sada. Ali u praksi, taj oblik 5G, koji se koristi u SAD-u i dolazi u Europu, i dalje ima razinu proizvodnje znatno ispod novog maksimuma (The Guardian), zbog čega ga se smatra neopasnim., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Dr. Nada Jurinčić iznijela je niz netočnosti i nepreciznosti o koronavirusu, 5G-u, pa i 6G-u - Faktograf.hr